b'\n_START_ARTICLE_\nV\xc3\xa1clav Talich\n_START_SECTION_\n\xc5\xbdivljenje\n_START_PARAGRAPH_\nV\xc3\xa1clav Talich je \xc5\xa1tudiral na konservatoriju v Pragi, kjer je leta 1903 diplomiral. Kot violinist je sprva delal v Berlinu, nato pa je kot dirigent deloval v Odesi, Tbilisiju in Pragi. Leta 1908 je pri\xc5\xa1el v Ljubljano in postal dirigent novoustanovljene Slovenske filharmonije. Odlo\xc4\x8dal se je zlasti za dela slovenskih in slovanskih avtorjev. Dirigiral je tudi operetne predstave v De\xc5\xbeelnem gledali\xc5\xa1\xc4\x8du, ustanovil godalni kvartet, bil v letih 1909 in 1912 prvi kapelnik v Operi ter nasploh raz\xc5\xa1iril glasbeno dejavnost v mestu in dvignil njeno raven. Po \xc5\xa1tirih letih je od\xc5\xa1el iz Ljubljane in pozneje vodil \xc4\x8ce\xc5\xa1ko filharmonijo v Pragi ter Slova\xc5\xa1ko v Bratislavi. Leta 1932 je postal profesor na Pra\xc5\xa1kem konservatoriju, kjer je pou\xc4\x8deval tudi nekaj slovenskih glasbenikov (mdr. Samo Hubad, Demetrij \xc5\xbdebre). Poro\xc4\x8den je bil s slovensko pianistko V. Prelesnik._NEWLINE_V\xc3\xa1clav Talich velja za najpomebnej\xc5\xa1ega \xc4\x8de\xc5\xa1kega dirigenta.'